મહેસાણા તથા સરહદી જિલ્લો બનાસકાંઠાનું વિભાજન કરી નવીન પાટણ જિલ્લો ઓકટોબર-૧૯૯૭ થી અસ્તિત્વમાં આવેલ છે. જેમાં મહેસાણા જિલ્લાના પાંચ તાલુકા પાટણ, સિધ્ધપુર, ચાણસ્મા, સમી અને હારીજ તથા બનાસકાંઠાના સરહદી બે તાલુકા રાધનપુર અને સાંતલપુરનો સમાવેશ નવરચિત પાટણ જિલ્લામાં થયેલ છે. આર્થિક રીતે પછાત અને મુખ્યત્વે ખેતી અને પશુપાલનની પ્રવૃતિ ઉપર આધારિત પાટણ જિલ્લાની રચના પછી સતત બે દુષ્કાળ અને ૨૦૦૧ ના ભૂકંપનો સામનો કરવો પડેલ છે. ત્યારપછીના વર્ષોમાં ભારે વરસાદ અને ઉપરવાસના પાણીના કારણે પૂરનો પ્રકોપ આ જિલ્લાની જનતાએ સહન કરવો પડેલ છે.